SET บ่ายพุ่งต่อ 12 จุด รับแรงซื้อหุ้นบิ๊กแคปนำตลาด-ลุ้นทดสอบ 1650 จุด
SET บ่ายพุ่งต่อ 12 จุด รับแรงซื้อหุ้นบิ๊กแคปนำตลาด-ลุ้นทดสอบ 1650 จุด โดย ณ เวลา 15.30 น. อยู่ที่ระดับ 1,646.27 จุด บวก 12.27 จุด หรือ 0.75%  ด้วยมูลค่าซื้อขายซื้อขาย 30,891.74 ล้านบาท
22 มี.ค. 2562

ผู้สื่อข่าวรายงานว่า ดัชนีตลาดหุ้นไทยภาคบ่ายพุ่งต่อ 12 จุด โดย ณ เวลา 15.30 น. อยู่ที่ระดับ 1,646.27 จุด บวก 12.27 จุด หรือ 0.75%  ด้วยมูลค่าซื้อขายซื้อขาย 30,891.74 ล้านบาท
บล.ฟิลลิป ระบุว่า ตลาดหุ้นบ่ายนี้แกว่งในแดนบวก(ต่อ): ตลาดหุ้นไทยเช้านี้แกว่งตัวปิดบวกตามคาด ก่อนปิดภาคเช้าที่ 1639.13 จุด (+5.13 จุด) โดยมีแรงหนุนจากหุ้นขนาดใหญ่อย่าง PTT, PTTEP, SCC สำหรับภาคบ่ายคาดดัชนีจะยังคงเคลื่อนไหวในแดนบวกต่อได้ ตามราคาน้ำมันดิบในตลาดโลกที่อยู่ในแนวโน้มขาขึ้น แต่ดัชนีจะมีความผันผวนสูงจากการที่ไทยจะเข้าสู่ช่วงโค้งสุดท้ายก่อนการเลือกตั้ง โดยรวมมองดัชนีจะแกว่งในแดนบวกต่อระหว่าง 1630 – 1650 จุด
บล.บัวหลวง ระบุว่า  คงคำแนะนำซื้อต่อโดยคาดว่าหลังวันเลือกตั้งตลาดหุ้นไทยจะแรลรี่รับข่าวเลือกตั้งที่ผ่านไปได้ด้วยดี ให้น้ำหนักจะได้รัฐบาลผสมเสียงข้างมาก และมีเสถียรภาพพอในการบริหารงาน และมองตลาดหุ้นจะขึ้น ไม่ว่าพรรคไหนได้เสียงข้างมาก เพราะตลาดหุ้นชอบความชัดเจน (เหมือนตอน คดียุบพรรค ทษช.ล่าสุด ขอให้ชัดเจนตลาดพร้อมขึ้น)
ระยะสัปดาห์: หลังจากการพักฐานเสร็จสิ้นลงในสัปดาห์นี้หุ้นไทยจะทะยานขึ้น หลังวันเลือกตั้ง คาดต่างชาติ และกองทุนในประเทศเริ่มซื้อคืน เมื่อเกิดความชัดเจนการเมืองในประเทศบวกกับช่วงเวลา Window dressing สัปดาห์หน้า และหุ้นไทยอีกจำนวนมากรอขึ้น XD  Covered short ส่วนปัจจัยแวดล้อมต่างประเทศให้น้ำหนักกับผลการประชุมเฟด ที่จะกลับมาดำเนินนโยบายการเงินผ่อนคลายหนุนบรรยากาศลงทุนตลาดหุ้นทั่วโลก